Document ID: 32011D0386

EUROPOS VADOVŲ TARYBOS SPRENDIMAS
2011 m. birželio 24 d.
kuriuo skiriamas Europos centrinio banko pirmininkas
(2011/386/ES)
EUROPOS VADOVŲ TARYBA,
atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
atsižvelgdama į Protokolą dėl Europos centrinių bankų sistemos ir Europos Centrinio Banko statuto, ypač į jo 11.2 straipsnį,
atsižvelgdama į Europos Sąjungos Tarybos rekomendaciją (1),
atsižvelgdama į Europos Parlamento nuomonę (2),
atsižvelgdama į Europos centrinio banko valdančiosios tarybos nuomonę (3),
kadangi:
(1)
2003 m. spalio 16 d. sprendimu (4) paskirto Europos centrinio banko pirmininko Jean-Claude TRICHET kadencija baigiasi 2011 m. spalio 31 d. ir todėl būtina paskirti naują Europos centrinio banko pirmininką.
(2)
Europos Vadovų Taryba pirmininku nori skirti Mario DRAGHI, kuris, Europos Vadovų Tarybos manymu, atitinka visus Sutarties 283 straipsnio 2 dalyje nustatytus reikalavimus,
PRIĖMĖ ŠĮ SPRENDIMĄ:
1 straipsnis
Mario DRAGHI skiriamas Europos centrinio banko pirmininku aštuonerių metų kadencijai nuo 2011 m. lapkričio 1 d.
2 straipsnis
Šis sprendimas skelbiamas Europos Sąjungos oficialiajame leidinyje.
3 straipsnis
Šis sprendimas įsigalioja jo priėmimo dieną.
Priimta Briuselyje 2011 m. birželio 24 d.

Labels: 9
15